Flavell Te Ururoa: Ngāti Rangiteaorere Claims Settlement Bill Ngāti Rangiwewehi Claims Settlement Bill Tapuika Claims Settlement Bill — Third ReadingsText is incorporated into the Bound VolumeFlavell Te Ururoa: Ngāti Rangiteaorere Claims Settlement Bill Ngāti Rangiwewehi Claims Settlement Bill Tapuika Claims Settlement Bill — Third Readings[Sitting date: 09 April 2014. Volume:697;Page:17164. Text is incorporated into the Bound Volume.]TE URUROA FLAVELL (Co-Leader—Māori Party):Ā tēnā koe Mr Deputy Speaker kia ora koe mō tērā whakatau āu. E mihi atu ana ki a tātau katoa kua tae mai ki te Whare Pāremata i te rā nei ki aku hoa mema Pāremata e kōrero nei mōku mō Ngāti Rangiwewehi mōku mō Tapuika mō te āhuatanga ki Ngāti Rangiteaorere tēnā koutou katoa. Ko te mate kē nō roto ahau i ēnei iwi. E āhua raruraru ana te ngākau kei kī mai ētahi e kī e kī kei te kōrero te tangata nei mō tōna painga. He iwi hūmārie a Ngāti Rangiwewehi. He iwi kore kōrero mō rātau mō ō rātau ake painga a Ngāti Rangiwewehi. Nō reira me whai au i te tauira o ōku mātua i o ōku tūpuna kia ngāwari te kōrero mō taku iwi.Hoi anō ko tāku kei taku rahi koutou kua eke mai ki raro i te kāhui o tērā kōrero mai i Maketū ki Tongariro; tēnā koutou haere mai. Ēhara i te mea māku koutou e whakatau ēngari hara mai ki tōku kāinga tuarua. Hāunga te taha ki Te Awahou ki Waitetī ki Ngongotahā ki Ngāti Rangiwewehi tonu haere mai ki te kāinga tuarua o Te Ururoa ā tēnā koutou tēnā koutou tēnā koutou katoa.I a au e tū nei poto noa iho taku kōrero i te mea kua kōrerohia katoatia ngā kōrero. Ko te wāhi ki a au i a au e tū nei e ka hoki ngā mahara ki te hunga kāre i konei i tēnei rangi nā runga i te āhuatanga o te mea i te tīmatanga mai o te whakakotahitanga o ngā iwi e toru i puta te whakaaro o ngā pakeke ō roto o Ngāti Rangiwewehi i tērā wā kia haere atu a Ngāti Rangiwewehi ki te toro i a Tapuika a Ngāti Rangiteaorere nā runga i te āhuatanga o te ara whanaunga.Ka hoki ngā mahara ki te wā i tae atu ahau ko Huka tērā i haere atu ki roto o Tapuika. I whakatakotohia te kōrero te tono ki tērā o ngā marae a Makahae kia whakakotahi nei i te āhuatanga o ngā kerēme katoa kia anga whakamua te kaupapa nei. Nā nā wai nā wai nā wai anā koinei te otinga mai i tēnei rangi tonu nei. Ka hoki ngā mahara ki te haerenga ki runga o Rangiteaorere o Ngāti Rangiteaorere i pērā rawa te āhuatanga o te tono. Kāre au i te tino mōhio mēnā i reira au i tērā hui ēngari kua tae atu au ki tērā o ngā marae o Waiōhewa. Nō reira koinei te tangi o te ngākau mō te hunga kāre i konei i tēnei rā. Me haere mai koutou me ngā mate huhua ō roto o Tapuika. Me haere mai koutou me ngā mate huhua ō roto i a koutou o Ngāti Rangiteaorere. Ēngari me whakahuihui anō rā rātau katoa i tēnei rangi i te mea kātahi te rangi ātaahua hāunga te ua i waho rā. Ēngari ko te kaupapa nei me kī ko te otinga mai o ngā mahi nui o ngā mahi roa i ngā tau kua hipa ake.Ka huri atu rā ki te Minita e kōrero nei. Ā ka pai tana mōhio ki ngā kōrero mōku mō Rangiwewehi. E mōhio nei ia mō te taniwha nei o Pekehauā. Ka pai hoki e te Minita ka nui te mihi ki a koe me te tautoko i ngā mihi a te tangata nei a Tau Hēnare ki a koe mōu i kaha nei ki te whakatutuki i ngā wawata o ngā iwi katoa o te motu kia tutuki pai wā rātau kerēme. Ā i ngā tau kua hipa ake e hoa mā ko tāku ki te Minita he kongakonga noa iho tērā ka whakahokia ki roto i ngā ringaringa o ngā iwi ēngari i tōna mutunga mai ko ngā take ō roto i tēnei Whare Pāremata he take mā tēnā iwi tēnā e whai atu mā tēnā iwi e whai atu ā mēnā ka tutuki ka pai. Ki te kore ā hoi anō koinei te āhuatanga o tēnei mea o te wānanga.Nō reira e hoa mā wā tātau mate. Kua kite atu i te āhuatanga o te hunga kei ngā whakaahua kei a koutou ka tangi ake ka tangi ake ka tangi ake. Ē me te kī atu ki tōku ake rahi e aroha atu ana ki te āhuatanga o ā tātau mate i ngā wiki tata kua hipa ake me te parekura nui kua eke mai ki runga i a tātau i te kāinga. Nō reira kei te kite atu i a Haami koinā te tangata nāna tēnei kaupapa i āki i tōna tīmatanga mai. Kei te kite atu i a Te Meihana i whai tonu a ia i ngā tapuwae o Te Haami. Ka kite atu i a Hukarere ko ia tērā i haere ki ngā huihuinga katoa o te iwi. Nōnātata nei ko Marla. Ko ia tērā e noho nei hei pou mō tō tātau pakeke a Haami. Kei te kite atu i a Ngāti Rangiwewehi ki tai ā ko te hononga anō rā ki a Ngāti Rangiwewehi ki uta tēnā tātau katoa. Nō reira kāti ake.Ka nui te mihi ki a tātau katoa otirā ki te wahine rā poto nei ki a koe Patsy. Tēnā koe i kaha āki nei i ngā kaupapa kōrero kia eke ki tēnei taumata. Ko te pai o te wahine ka noho ka āta whakarongo ka āta wetewete i ngā take ka mutu ka puta tētahi whakatau. Nō reira ki taku mōhio kua rongo au i ngā kōrero i Ngati Moko kua rongo anō hoki i ngā kōrero ki ngā iwi e toru nei. Ko koe te wahine mō te āta whakakotahi nei i ngā kōrero. Ka nui te mihi ki a koe. Nō reira kāti ake.Taku kupu whakamutunga e pēnei ana ki a tātau katoa. Ēhara au i te atua ēngari he kōrero noa ake. Kua mutu te āhuatanga o te uauatanga ki te eke ki tēnei kaupapa ki tēnei rangi tonu nei. Ko tāku ko te pātai he aha āpōpō? He aha ā tahi rā? He aha ā ngā wiki? He aha ā ngā marama kai mua i te aroaro hei painga mō ngā tamariki mokopuna. Ko au tērā i te mura o te ahi i ngā tau kua hipa ake. Ēhara i te mea i tino rata nei au ki ngā kōrero katoa e pā ana ki tō tātau kerēme ēngari waihotia ake tērā ki roto i ngā ringaringa o te hunga nā rātau tēnei kaupapa i kōkiri. Ko te āwangawanga nui ō roto i te ngākau ka pēhea āpōpō ā tahi rā ā ngā tau kei mua i te aroaro. Āe kua whiwhi i te pūtea. Āe kua whiwhi i ētahi whenua ēngari kāre he take o ērā ki te kore tātau e whakatipu kia kitea mai ai tētahi painga mō ngā tamariki mokopuna. Nō reira tēnei te whakatau atu kia kaha tātau ki te whakariterite i ētahi kaupapa mō ngā tamariki mokopuna. Ēhara i te mea koinei te mutunga mai tērā pea he pai kē te kī koinei te tīmatanga mai. Koinei te tīmatanga mai mō ngā rā kei mua i te aroaro.Nō reira e harikoa ana ā kō ake nei kua hākari tātau ēngari ka hoki ngā mahara ki ngā hui ka hoki ngā mahara ki te hunga kua ngaro ka hoki ngā mahara ki ngā tohe otirā ka hoki ngā mahara ki ngā whakatau i puta. Kai taku iti kai taku rahi huri noa i tō tātau Whare tēnā koutou tēnā koutou tēnā tātau katoa. Kia kaha kia toa ā ngā rā kei mua i te aroaro. Ngāti Rangiwewehi kei a tātau te waiata ka mutu ka huri haere kia eke ki te kotahi karaka. Tapuika kia māmā mai tā koutou waiata.[Greetings to you Mr Deputy Speaker and thank you for that decision of yours. Salutations to us all who have arrived here today at Parliament House and to my fellow members of Parliament expressing their sentiments about me Ngāti Rangiwewehi Tapuika and the circumstances relating to Ngāti Rangiteaorere. I thank you all. The problem really is that I am from within these tribes. The heart is somewhat apprehensive should some say to me: “Is that right? Well well this person here is going on about his benefits.” Ngāti Rangiwewehi is a humble tribe. They do not boast about themselves or about their own benefits. And so I must follow the example of my elders and ancestors and speak modestly about my tribe.So my greetings to you my great ones who have arrived here under the mantle of that aphorism from Maketū to Tongariro; greetings to you collectively and welcome. It is not really for me to officially welcome you but I do so to my second home. Apart from the Te Awahou Waitetī Ngongotahā side and Ngāti Rangiwewehi itself welcome to the second home of Te Ururoa. And so greetings salutations and acknowledgments to you all.As I stand here before you I need to stress that my address is to be but a brief one because everything has been addressed. The part for me then as I am on my feet is to reflect on those who are not here today. Because of the situation at the beginning when the three tribes were getting together it came to the elders at the time within Ngāti Rangiwewehi that it should visit Tapuika and Ngāti Rangiteaorere because of the kinship ties.The thoughts go back to the time when Huka and I went and arrived there among Tapuika. The statement the mandate was made at Makahae—that one of the courtyards there—to combine because that was the situation with all claims so that this matter could move forward. Eventually and over a period of time this is the conclusion on this very day. The thoughts go back to the journey upon Rangiteaorere upon Ngāti Rangiteaorere. The request was the same. I am not really sure whether I attended that meeting but I was at Waiōhewa that one of the courtyards. So this is why the heart laments for those who are not here today. Therefore come forth with the many deaths from within Tapuika and from Ngāti Rangiteaorere that are upon you. But they must also gather here today because it is indeed a beautiful day aside from the rain out there. But as far as this matter is concerned let us say it is the culmination of important and lengthy work over the past years.I turn to the Minister who commented. What he knows about me and Rangiwewehi is good. He knows about this supernatural guardian Pekehauā. Well done Minister. I commend you highly and I endorse the accolades accorded to you by this man Tau Hēnare in regard to your efforts to meet the expectations of all tribes of the country and to ensure their claims are completed well. Fellow colleagues a few years ago I told the Minister that only a minuscule amount is returned to tribes but ultimately matters in this House of Parliament are left for each individual iwi to address. If it is achieved that is good. If not that is the purpose of a discussion.Therefore what about our dead friends? Seeing the photographs you have with you moves one to mourn weep and cry. Indeed to my numerous I am saddened by the circumstances of our deaths in the past weeks and the great calamities that have come upon us back home. Therefore I see Haami there the person who urged this matter along when it began. I can see Hukarere.She was one who went to all tribal gatherings. Recently it was Marla. She remains a pillar for our elder Haami. I can see Ngāti Rangiwewehi coastal-wise and their kin Ngāti Rangiwewehi inland-wise; greetings to us all. So let us leave it at that.I do have great admiration for us all and especially that short woman there you Patsy. Congratulations to you to the lady who strongly urged that matters be discussed until it reached this level. The good thing about a woman is that she sits listens and critically analyses issues and then makes a decision. To my understandingthat is what I heard at Ngati Moko fromthese three tribes. You are the woman who carefully brought the stories together as one. I commend you greatly. So enough.My closing word to us all goes like this. I am not a god but merely bringing it up. The difficult part of getting this matter here has ended. My point is about this question. What about tomorrow? The day after tomorrow? The weeks and months ahead in terms of benefits for the children and grandchildren? I was intimately involved once years ago. It was not as though I warmed to all the stories about our claims but I left it in thehands of those who addressed this matter. What about tomorrow the day after and the years ahead is the primary concern within. Yes we have received funding and some land but those are of no consequence if we do not make them grow to ensure that benefits accrue for the betterment of our children and grandchildren. So I urge us to work hard to arrange schemes for the children and grandchildren. It is not as though this is the finish; it is better to say that this is perhaps the beginning the start towards the future.And so I am euphoric. Shortly we will feast but meetings are recalled. Thoughts go back to those who have passed away to the arguments and to the decisions that emerged. To my diminutive ones and great ones throughout our House greetings to you salutations to you and congratulations to us all. Be strong and courageous going forward into the future. Rangiwewehi we have the traditional song and after that it will continue on until we get to1 o’clock. Tapuika ease up on the length of your traditional song.]Waiata